open-index/open-wikipedia-markdown huggingface dataset:
Depo Jurajov dvor

**Depo Jurajov dvor** je depo v Bratislave, v mestskej časti Nové Mesto, v lokalite Jurajov dvor, ktoré prevádzkuje DPB. Depo je 2. prevádzky - divízie Autobusy (2DPA) a 1. prevádzky - divízia Električky (1DPE). Z depa sú vypravované električkové a autobusové linky do celého mesta okrem električkovej linky , ktorá je vypravovaná z Depa Krasňany. V areáli depa sa nachádza plniaca stanica CNG.

Vypravované linky:
* električkové:   
* autobusové:        

## Vozidlový park
Vo vozidlovom parku Depa Jurajov dvor sa nachádza 6 typov električiek a 9 typov autobusov, ktoré denne vypravuje (stav k 02.2024):
* Električky
** Tatra K2G
** Tatra K2S
** Tatra T3G
** Tatra T3S
** Tatra T3P
** Škoda 29 T
* Autobusy
** SOR NB 18 City
** Solaris Urbino 10
** SOR NB 12 City
** Iveco Urbanway 10,5M
** Solaris New Urbino 18
** Otokar Kent C 18,75
** SOR NS 12 Diesel
** Solaris Urbino 12 Hydrogen
** SOR NSG 18
* Historické električky:
** Tatra T3SUCS
** Tatra T3SU
** Tatra T3M
** Tatra T2
** Tatra K2
* Historické autobusy:
** Solaris Urbino 15 CNG
** Irisbus Citelis 12M
** TEDOM C12 G
** Karosa B 741
** SOR B 9,5
** Mercedes-Benz Citaro CNG
** Ikarus 435
** Ikarus 415
** TAM 272 A 180 M
** TAM 260 A 180 M
** Karosa B 732
** Karosa B 731
** Karosa ŠM 11
** Ikarus 280

## Dopravné spojenie

## Referencie

Kategória:Doprava v Bratislave
Kategória:Nové Mesto (Bratislava)
Kategória:Vozovne na Slovensku
Scottish Ballet

**Scottish Ballet** je škótsky národný baletný súbor. Sídli v meste Glasgow.

## História
Súbor bol pôvodne založený v roku 1957 ako Western Theatre Ballet. Zakladateľmi boli Peter Darrell a Elizabeth West. Súbor sídlil v anglickom Bristole ako prvý regionálny súbor v štáte. Darrell sa stal hlavným choreografom a súbor sa zaoberal aj kontroverznými témami ako drámou v domácnosti, homosexualitou (Darrell bol sám gay v časom keď to bolo v Škótsku nelegálne) a vraždou. V roku 1969 Scottish Arts Council súbor pozval do Glasgowa a pod názvom Scottish Theatre Ballet sa stal národným súborom. Svoje súčasné meno, Scottish Ballet, nesie od roku 1972.

Po presune do Glasgowa súbor spájal experimentálne produkcie s populárnymi. Darrell bol umeleckým šéfom do svojej smrti v roku 1987. Galina Samsova, umelecká šéfka od roku 1991, zvýšila dôraz na klasické diela. Ashley Page, neskorší umelecký šéf, priniesol súčasný tanec a zároveň radikálnu modernizáciu klasických diel.

## Súčasnosť
Súčasným umeleckým šéfom je od roku 2012 Christopher Hampson. Orchester Scottish Ballet Orchestra pozostáva z takmer 70 hudobníkov, účinkujúcich približne 20 týždňov v roku. 

## Repertoár
V roku 2022 súbor ponúkal tento repertoár:
* *Coppélia*
* *The Snow Queen*
* *The Crucible*

## Tanečníci
V septembri 2022 sú vedúcimi tanečníkmi (principal dancers):
* Jerome Anthony Barnes
* Constance Devernay-Laurence
* Marge Hendrick
* Bethany Kingsley-Garner
* Evan Loudon
* Bruno Micchiardi

## Galéria

Súbor:Inscription on wall of the Scottish Ballet building in Glasgow.jpg|Nápis na budove Scottish Ballet
Súbor:Scottish Ballet's 50th anniversary year (47972126966).jpg|Pri príležitosti 50. výročia súbor navštívila Nicola Sturgeon, prvá ministerka Škótska


## Referencie

## Externé odkazy
* Domáca stránka

Kategória:Baletné súbory v Spojenom kráľovstve
Kategória:Kultúra v Glasgowe
Kategória:Tanec v Škótsku
Kategória:Organizácie založené v 1969
Maya Rudolphová

**Maya Khabira Rudolphová** (neprechýlene Maya Khabira Rudolph; * 27. júl 1972, Gainesville, Florida, USA) je americká komička, herečka a speváčka.

## Detstvo a mladosť
Rudolphová sa narodila v Gainesville na Floride do umeleckej rodiny. Jej matka bola Afroameričanka a jej otec je aškenázsky Žid. Jej prastarý otec, sa narodil vo Vilniuse v Litve, zmenil si priezvisko z „Rudashevsky“ na „Rudolph“ a bol jedným zo zakladajúcich členov Kongregácie Beth Shalom, konzervatívnej židovskej synagógy v štvrti Squirrel Hill v Pittsburghu v Pensylvánii. Rudolphovou krstnou mamou bola R&B speváčka Teena Marie. V mladom veku, sa spoločne s rodičmi a mladším bratom, presťahovali do Los Angeles. 

V roku 1990 Rudolphová promovala na Crossroads School v Santa Monice v Kalifornii, kde sa spriatelila so spolužiakmi Gwyneth Paltrow a Jackom Blackom. Navštevovala Kalifornskú univerzitu. V roku 1995 ukončila bakalársky titul v odbore fotografia.

## Kariéra
Rudolphová bola v improvizačnej skupine Groundlings, kde sa stretla s budúcim členom obsadenia, Saturday Night Live, Willom Forteom. Pripojila sa k obsadeniu Saturday Night Live ako hlavná účastníčka, v posledných troch epizódach sezóny 1999-2000 a pokračovala až do roku 2007. 

Tiež účinkovala vo viacerých epizódnych rolách v televíznych seriáloch. Jej prvá významná filmová rola prišla v roku 2006 vo filme *Zajtra nehráme!* V roku 2011 si zahrala v kritikmi oceňovanom filme *Družičky* a o rok neskôr, sa pripojila k hereckému obsadeniu, ako Christina Applegate, či Will Arnett, v televíznom seriály *Up All Night*. 

V roku 2015 si zahrala po boku Roba Lowea, v televíznom seriály *[[Podvodník]]* a v rovnakom roku, si zahrala aj vo filme, *Maggie má plán*.

V roku 2018 hrala v komédii *Pozri, Mupet, kto tu vraždí*! a v rovnakom roku, tiež hrala jednu z hlavných úloh, v televíznom seriály *Forever*, po boku Freda Armisena. V roku 2019 dabovala v animovanom filme, *LEGO príbeh 2* a v televíznom seriály *Big Mouth*, kde bola tiež ocenená cenou Primetime Emmy za najlepší dabing.

V roku 2022 bude Rudolphová stvárňovať postavu Malvinu Monroe, vo filme *Disenchanted*, čo je pokračovaním Disneyho filmu *Začarovaní*, z roku 2007.

## Súkromný život
Rudolphová je vydatá, za Paula Thomasa Andersona a spolu majú štyri deti. 

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Filmové herečky židovského pôvodu
Kategória:Rozprávači audiokníh
Kategória:Televízne herečky židovského pôvodu
Kategória:Komici USA
Kategória:Držitelia ceny Emmy
Kategória:Osobnosti z Floridy
Kategória:Osobnosti USA litovského pôvodu
Kategória:Osobnosti USA afroamerického pôvodu
Náboženstvo v Afrike

[odkaz=//upload.wikimedia.org/wikipedia/commons/thumb/2/2e/Vodun_statue_in_Benin.jpg/220px-Vodun_statue_in_Benin.jpg|náhľad| [Vodun|Vodunská soška, Benin.]]

**Náboženstvo v Afrike** pozostáva najmä z kresťanstva, islamu a tradičných náboženstiev. Podľa štatistík je v Afrike 49 % kresťanov (veľkého množstva denominácií s väčšinou katolíkov) a 42 % moslimov (prevažne sunnitov, nemalá množina je nekonfesných, menšina šiitov ). V Afrike však existuje neprehliadnuteľné množstvo tradičných náboženstiev akými sú vodun, bori, jorubské náboženstvo, zulu, odinala a ďalšie. Náboženský život v Afrike je komplexný, podľa afrikanistu a religionistu Ondreja Havelku existuje najmä v subsaharskej Afrike viacpočetná náboženská identita i rôzne formy náboženských eklekticizmov a synkretizmov (napr. synkretizmus vodunu a kresťanstva ). Rozšírené je tiež africké čarodejníctvo a religiózne fenomény ako Nkisi Nkondi a podobé. Aj v rámci tradičných náboženstiev existuje veľké množstvo menších lokálnych kultov ako napr. Heviosso v beninskom vodune.

## Tradičné africké náboženstvo
Tradičné africké náboženstvo je súhrnné označenie pre rôzne predstavy a praktiky domorodých Afričanov. Ide o množstvo odlišných náboženských tradícií, ktoré sa zároveň vzájomne ovplyvňovali, ktorým je však spravidla spoločná viera v najvyššiu bytosť – spravidla pasívne nebeské božstvo, praktizovanie posadnutosti duchov či bohov a významný kult predkov. Výrazný je vplyv domorodých tradícií v rôznych synkretických a ľudových predstavách. S tradičného náboženstva tiež vo veľkej miere vychádza afroamerické náboženstvo ako je vúdú alebo kandomble.

## Súvisiace články
* Vodun
* Animizmus
* Heviosso
* Náboženský šok
* Nkisi Nkondi

## Referencie

## Literatúra

* LAWSON, Thomas E. *Náboženství Afriky: tradice v proměnách.* 1. vyd. Praha: Prostor, 1998, 141 s.
* HAVELKA, Ondřej. *Domorodá náboženství. In: Náboženský šok*. 1. vyd. Praha: Akbar, 2021, s. 223-256.

Kategória:Náboženstvo v Afrike
Kategória:Náboženstvo
Kategória:Afrika
Beaumont-sur-Sarthe

**Beaumont-sur-Sarthe** môže byť:
* francúzska obec, pozri Beaumont-sur-Sarthe (obec)
* francúzsky kantón, pozri Beaumont-sur-Sarthe (kantón)
Nikératos (sochár)

**Nikératos** () bol grécky sochár v 3. stor. pred Kr.
 
Nikératos, syn Euktémóna z Atén, pôsobil hlavne v Pergamone (na dvore Attalovcov) a na ostrove Délos v druhej polovici 3. stor. pred Kr. Jeho signatúry sa našli na podstavcoch z pamätníkov zhotovených na ostrove Délos a v Pergamone. 

Prvý nápis s jeho autorským podpisom a podpisom jeho spolupracovníka Fyromacha je vyrytý na obdĺžnikovom mramorovom podstavci (bloku), objavenom v roku 1877 západne od Apolónovho chrámu na ostrove Délos. Tento podstavec bol základňou pamätníka, ktorý oslavoval Filetairove víťazstvá nad Galmi. Keďže zachovaný nápis je podľa typu písma datovaný do posledných rokov 3. stor. pred Kr., je pravdepodobné, že Nikératos a Fyromachos boli zhotovením tohto diela poverení Attalom I. na počesť zakladateľa dynastie Attalovcov v Pergamone.

 
Z nápisu (IvP I 132 a IvP I 132a) na veľkom podstavci z modrastého mramoru nájdeného v Pergamone je zrejmé, že Nikératos bol autorom sochárskeho diela venovaného bohyni Aténe.

 
Zdá sa, že Nikératos a Fyromachos boli aj autormi portrétnych búst a sôch (nedávno objavený nápis uvádza, že Fyromachos bol autorom portrétu aténskeho filozofa Antisthena, ktorý bol už dávno známy z rímskych kópií). Nikératos zhotovil zrejme portrét Alkibiada a možno aj sériu iných portrétov. Všetky tieto portréty boli pravdepodobne „imaginárne“, teda imaginatívne evokácie tvárí zaujímavých historických osobností, ktoré žili aj o stáročia skôr. Nikératos a Fyromachos mohli byť v skutočnosti hlavnými tvorcami imaginárneho historického portrétu, žánru, ktorý sa nakoniec vyznačoval takými veľkými dielami ako „Slepý Homér“ alebo „Pseudo-Seneca“. Kto si objednal takéto práce? Neexistujú žiadne dôkazy o tejto otázke, ale Attalovci v Pergamone s ich horlivým historickým zmyslom a záujmom o oslavu gréckej kultúrnej minulosti sú silnou možnosťou. 

Iné diela, ktoré Nikératos zhotovil, spomínajú aj klasickí spisovatelia, najmä Plínius, ktorý uvádza, že bol autorom sôch Asklépia a Hygieie umiestnených v chráme Concordia v Ríme a súsošia, ktoré zobrazovalo Alkibiada a jeho matku Demaraté, obetujúcich pri svetle fakieľ (v tomto prípade však Plínius nesprávne uviedol meno Alkibiadovej matky, ktorá sa volala Deinomaché ). Kresťanský apologét Tatianos spomína sochu Glaukippé pri pôrode slona (zrejme geografická alegória) a portétnu sochu poetky Telesilly (bol to imaginárny portrét, keďže poetka žila v 1. polovici 5. stor. pred Kr.), ktoré boli privezené do Ríma, aby zdobili Pompeiovo divadlo (Theatrum Pompeium) 
  
## Referencie a bibliografia

Kategória:Sochári starovekého Grécka
Ján Kerekréti

**Ján Kerekréti** (* 25. október 1943) je slovenský politik, poslanec Národnej rady SR, člen poslaneckého klubu OBYČAJNÍ ĽUDIA a nezávislé osobnosti (OĽANO).

Počas komunistického režimu bol perzekvovaný pre náboženské vyznanie, nebolo mu umožnené vyššie štúdium, preto vyštudoval strojársku technológiu na Strednej priemyselnej škole strojníckej na Fajnorovom nábreží 5 v Bratislave a potom pracoval ako rušňovodič. Po 44 rokov pracoval na Generálnom biskupskom úrade Evanjelickej cirkvi augsburského vyznania na Slovensku. Je generálny sekretár Slovenskej evanjelickej aliancie. V roku 2017 mu diagnostikovali rakovinu kostnej drene.

V parlamentných voľbách 2020 kandidoval z 22. miesta na kandidátke hnutia OĽANO a získal 1 780 prednostných hlasov, čím vo výslednom poradí padol na 29. miesto. V NR SR pôsobí ako člen Výboru NR SR pre sociálne veci a Výboru NR SR pre nezlučiteľnosť funkcií. So straníckymi kolegami do parlamentu predložil 7 návrhov zákona a 5 pozmeňujúcich a doplňujúcich návrhov.

Žije v Bratislave.

## Referencie

## Externé odkazy
* Ján Kerekréti na webe Národnej rady SR

Kategória:Slovenskí politici
Kategória:Politici OĽaNO
Kategória:Poslanci NR SR (2020 – 2023)
Michal Truban

**Michal Truban** môže byť:
* slovenský sudca a bývalý prokurátor (* 1964), pozri Michal Truban (sudca)
* slovenský politik a IT podnikateľ (* 1983), pozri Michal Truban (politik)

Truban, Michal
Hráč (Pavol Hammel)

***Hráč*** je piaty spoločný štúdiový album Pavla Hammela a slovenskej rockovej skupiny Prúdy. Tento album v roku 1975 vydalo hudobné vydavateľstvo Opus. 

Na reedícii albumu na CD z roku 1996 vyšla vo vydavateľstve Bonton bolo pridaných ku trinástim pôvodným nahrávkam pridaných šesť bonusov.

Album *Hráč* je prvým, ktorý nahrala skupina Prúdy ako príležitostné sprievodné hudobné teleso, sprevádzajúce sólistu Pavla Hammela. Album nahrávali počas Hammelových vychádzok a dovoleniek, ktoré mal v rámci jeho vojenskej základnej služby, ktorú vykonával vo Vojenskom umeleckom súbore. Album je skladateľsky aj aranžérsky vydarený no po hudobnej stránke v skladbách absentujú výraznejšie gitary, ktoré boli dovtedy pre skupinu Prúdy typické. Z pôvodných trinástich skladieb sú známe piesne ako „Zimuška“, „Mladosť“, no suverénne najpopulárnejšou nahrávkou albumu je pieseň „Učiteľka tanca“. Bonusy, ktoré boli v roku 1995 k albumu pridané, pochádzajú zo singlu a EP platne, ktoré boli nahrávané v predošlom období.

## Zoznam skladieb

## Výroba albumu
;Skupina Prúdy
* Pavol Hammel – spev, gitara, dvanásťstrunová gitara
* Laco Lučenič – basová gitara, gitara, dvanásťstrunová gitara, steel gitara, vokály (1–13)
* Viliam Pobjecký – elektrická gitara (1–13)
* Pavol Kozma – bicie nástroje, perkusie (1–13, 18, 19)
* Ján Lauko – klavír, organ, vokály
;Bonusové nahrávky z r. 1996
* Jozef Farkaš – elektrická gitara (14–19)
* Ivan Belák – basová gitara (14–19)
* Ľubomír Plai – bicie nástroje (14–17)
* Peter Baran – elektrické violončelo (15, 16)
;Hostia
* sláčikové kvarteto (1–13)
* Karol Klajdač – tenor saxofón, flauta, vokály (1–13) 
* vokálna skupina Bezinky – vokály (18, 19)
;Produkcia
* Juraj Filo – zvuková réžia
* Igor Boháček – hudobná réžia
* Ján Hruška – technická spolupráca
* Milan Vašica – zodpovedný redaktor
* Alexander Soldán – remastering (1996)
* Peter Pišťanek – text na obale
* Peter Sedlák – dizajn

## Referencie

Kategória:Hudobné albumy z 1975
Kategória:Albumy Pavla Hammela
Kategória:Albumy skupiny Prúdy
Rádio Rock

**Rádio Rock** (štylizované aj ako **Rádio ROCK**) je slovenská rocková rozhlasová stanica, ktorá čiastočne nadväzuje na tradíciu zaniknutého Rádia Anténa Rock. Súčasný majiteľ Bauer Media Slovakia odkúpil od predošlého vlastníka (Radio Services) pôvodnú značku, logo, zvukový obal a doménu, nie však vysielacie frekvencie. Oficiálny začiatok vysielania bol 3. októbra 2022 o 6. hodine. Sídli v Bratislave. Skupina Bauer Media má týmto spustením vo svojom portfóliu už štyri rádiá: *Rock*, Rádio Expres, Rádio Melody a Europa 2.

## Vysielače
Stanica mala kvôli nákladom výrazne menšie pokrytie v sieti VKV vysielačov ako pôvodná Anténa Rock. K pôvodným frekvenciám v Bratislave a v Trenčíne postupne pribudli vysielače v ďalších mestách, ktoré rozširujú pokrytie.. Stanica vysiela aj v pásme DAB+, čím je prvou takto vysielajúcou stanicou zo skupiny Bauer Media.

** Plánovaný vysielač*

## Referencie

## Zdroj
* Rádio Rock na radia.sk
* Oficiálna webstránka

Kategória:Slovenské rozhlasové stanice
Kategória:Vzniklo v 2022
Orvištský kanál

**Orvištský kanál** je kanál v regióne Dolné Považie, na území obce Veľké Orvište a mesta Piešťany v okrese Piešťany v Trnavskom kraji. Nachádza sa v geomorfologickom celku Podunajská pahorkatina. Ústi do Starej Holešky. Má dĺžku . Rád toku V. 
## Začiatok
Začína sa rozvetvením vodného toku Dubová v  na východnom okraji intravilánu obce Veľké Orvište priamo na hranici medzi obcou Veľké Orvište a mestom Piešťany, 100 m juhovýchodne od *trojchotárnika* obcí Veľké Orvište, Piešťany a Bašovce. 
## Opis toku
*Orvištský kanál* tečie od začiatku južným smerom v priamke striedavo cez intravilán i extravilán Veľkého Orvišťa, začiatočných 130 m tečie po obecnej hranici medzi obcou Veľké Orvište a mestom Piešťany, vteká na územie obce Veľké Orvište, prudko mení smer na západ a opäť na juhozápadojuh, v lokalite *Topoľové* svojim ľavým brehom obmýva západnú hranicu čerpacej stanice pre hydromeliorácie, v  v poľnohospodárskom extraviláne pretína hranicu medzi obcou Veľké Orvište a mestom Piešťany, pokračuje v priamom toku južným smerom, svojim ľavým brehom obmýva západnú hranicu vodárne, podteká cestu Piešťany - Trebatice a hneď v  aj železnicu Piešťany - Vrbové, preteká cez pole *Trubný rad*, cez pole *Obecný háj* a cez pole *Dolný háj*, na južnom okraji územia mesta Piešťany v  ústi do vodného toku  Stará Holeška ako jej ľavostranný prítok.

*Orvištský kanál* patrí do okresu Piešťany v Trnavskom kraji. Nachádza sa v geomorfologickom celku Podunajská pahorkatina v geomorfologickom podcelku Dolnovážska niva. Nemá dôležitejší prítok.

## Pôvod názvu
Názov vodného toku *Orvištský kanál* má pôvod v názve obce Veľké Orvište. Z druhej zložky toponyma Veľké Orvište bolo po pridaní formantu *-ský* a po kombinácii so všeobecným podstatným menom kanál s významom *umelý vodný tok, spravidla so spevnenými bokmi* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Orvištský kanál* ako súčasť veľmi početnej skupiny názvov v slovenskej toponymii, najmä hydronymii. 

Názov obce Veľké Orvište s písomne doloženými  záznamami 1113 *Rivvis* (Zoborská listina), 1305 *Rywse*, 1773 *Welko Orviscse* má pôvod v slovnom koreni *orv-* v slovese *orvať* v historickom význame *prerývať, ničiť a pod.* s predponou *o-* ako v slovách *osekať, oberať* a pod. a s príponou priestoru *-ište* v historickej podobe *-išče*. *Orvištský kanál* vznikol spojením pôvodného Orvištského kanála s dĺžkou 3,7 km a Podhájskeho kanála.
Názov vodného toku bol štandardizovaný v roku 1978.
V priestore slovenskej hydronymie vodných tokov hydronymum *Orvištský kanál* je jedinečným hydronymom (september 2022).

## Referencie

 
Kategória:Vodné toky v okrese Piešťany 
Kategória:Potoky na Slovensku 
Kategória:Vodné toky v Trnavskej pahorkatine
Kategória:Veľké Orvište
 Kategória:Piešťany
Kategória:Umelé vodné toky na Slovensku
Predný Moravec

**Predný Moravec** () je vrch v pohorí Branisko. Leží nad Vojkovcami, približne  severne od Krompách. 

## Poloha
Nachádza sa v južnej časti Braniska, v geomorfologickom podcelku Sľubica. Leží v Košickom kraji, v okrese Spišská Nová Ves a na katastrálnom území obce Vojkovce. Najbližšími sídlami sú na juhozápadnom úpätí situovaná obec Vojkovce a juhovýchodne ležiace Hrišovce, západným smerom sa nachádza tiež Dúbrava a Slatvina, južným Kaľava a Krompachy a severovýchodným Víťaz a Široké.

## Opis
Predný Moravec leží v južnej časti hlavného hrebeňa, vedúceho zo sedla Branisko južným smerom cez Suchý hrb () a Sľubicu (). Západne sa nachádza Turnisko (), Pahor (), Dreveník () a Hejbarok (), južne leží Biela skala (), Krompašský vrch (), Svibík () a Gavart (), východne Kamenčie () a Zadný Moravec () a severne Brezová (), Suchý hrb a sedlom Predky oddelená Sľubica (). Západné svahy odvodňuje potok Studenec, juhozápadné potok Jaseňovec a východné Slatvinka, všetky smerujúce do rieky Hornád. Na vrchol nevedie značený turistický chodník.

## Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s nižšou vegetáciou je možné pozorovať Hornádsku a Popradskú kotlinu, okolité vrchy Braniska a pri priaznivých podmienkach tiež Vysoké a Belianske Tatry, východnú časť Nízkych Tatier, Slovenský raj, Volovské vrchy, Čiernu horu, Šarišskú vrchovinu či Slanské vrchy.

## Prístup
Na vrchol nevedie značená turistická trasa, no západným úbočím vedie do blízkeho sedla Predky ():

*  zelená značka:
** od juhu z mesta Krompachy cez obce Kolinovce, Kaľava a Vojkovce 
** od severu z priesmyku Branisko () cez Rajtopíky () a Sľubicu ()
*  žltá značka od juhovýchodu z obce Richnava cez Svibík ()

## Referencie

## Pozri aj
* Sľubica (geomorfologický podcelok)
* Branisko
* Zoznam vrcholov v Branisku

## Externé odkazy
* Poloha na turistickej mape

Kategória:Vrchy v Branisku
Kategória:Vrchy pod 1000 metrov na Slovensku
Kategória:Vrchy v okrese Spišská Nová Ves
Kategória:Vojkovce
Konrad Henlein

**Konrad Ernst Eduard Henlein** (* 6. máj 1898, Vratislavice nad Nisou, Rakúsko-Uhorsko – † 10. máj 1945, Plzeň, Česko-Slovensko) bol politik, zakladateľ a vodca Sudetonemeckej strany v ČSR.

Narodil sa do zmiešanej, nemecko-českej rodiny vo Vratislaviciach nad Nisou, dnešnom Liberci. Absolvoval obchodnú akadémiu a po skončení prvej svetovej vojny pracoval ako bankový úradník v Jablonci. Od roku 1925 pôsobil ako učiteľ telocviku v Aši, kde sa spoznal aj so svojou manželkou.

V roku 1933 založil politické hnutie *Sudetendeutsche Heimatfront*, ktoré malo presadzovať záujmy Nemcov v Česko-Slovensku a v 1937 sa pretransformovalo na Sudetonemeckú stranu. Strana postupne získala podporu nacistického Nemecka. V 1938 sa strana za pomoci Freikorps pokúsila destabilizovať situáciu v pohraničí, za čo bola zakázaná a Henlein utiekol do Nemecka. Po Mníchove sa vrátil ako Hitlerom menovaný komisár pre sudetonemecké územia a od 1. mája 1939 zastával úrad miestodržiteľa Ríšskej župy Sudety.

Na konci vojny sa dostal na územie oslobodené Američanmi, bol však zajatý a 10. mája 1945 spáchal v plzenskej väznici samovraždu.

## Referencie

## Iné projekty

## Zdroj

Kategória:Sudetskí Nemci
Kategória:Česko-slovenskí politici
Kategória:Nacisti
Kategória:Nacistickí vodcovia

Kategória:Poslanci česko-slovenského Národného zhromaždenia
Kategória:Rakúsko-uhorské osobnosti prvej svetovej vojny
Kategória:Obete samovrážd
Združenie (§ 829 Občianskeho zákonníka)

**Združenie** podľa § 829 až 841 Občianskeho zákonníka je združenie niekoľkých osôb, fyzických alebo právnických, založené na spoločné pričinenie sa o dosiahnutie dohodnutého účelu, ktorý môže zahŕňať aj podnikateľskú alebo samostatnú zárobkovú činnosť. Na rozdiel od občianskeho združenia a záujmového združenia právnických osôb takéto združenie nemá právnu subjektivitu, nie je právnickou osobou a teda nemôže byť ani daňovníkom. Práva a povinnosti nevznikajú samotnému združeniu, ale iba jednotlivým účastníkom združenia.

## Zmluva o združení
Predmetné ustanovenia Občianskeho zákonníka nevyžadujú, aby zmluva o združení mala písomnú podobu, ale ak je združenie zakladané na účely výkonu podnikateľskej alebo samostatnej zárobkovej činnosti, povinnosť vyhotovenia písomnej formy zmluvy mu vyplýva zo zákona o dani z príjmov.

Účastníci si v zmluve o združení dohodnú:
* spôsob, ktorým sa účastníci budú podieľať na činnosti združenia,
* prípadnú povinnosť poskytnúť na účely združenia peniaze alebo iné veci, pričom ak zmluva o združení neurčuje výšku, predpokladá sa, že sú povinní poskytnúť rovnaké hodnoty,
* prípadné poverenie niektorého z účastníkov združenia správou majetkových hodnôt poskytnutých na účely združenia, no ak tak nie je určené, nakladá s nimi účastník, ktorý ich poskytol, pričom je povinný oddeliť ich od ostatného svojho majetku dohodnutým spôsobom alebo spôsobom upraveným zmluvou o združení,
* prípadné podiely na majetku získanom spoločnou činnosťou,
* prípadný spôsob rozhodovania účastníkov o obstarávaní spoločných vecí, avšak ak to v zmluve nie je určené, platí, že rozhodujú jednomyseľne, pričom ak zmluva určuje, že rozhoduje väčšina hlasov účastníkov, patrí každému účastníkovi jeden hlas (veľkosť podielu nerozhoduje),
* prípadnú úpravu spôsobu vylúčenia účastníka zo združenia z vážnych dôvodov, pričom ak tak nie je v zmluve o združení upravené, účastníka možno vylúčiť iba jednomyseľným uznesením ostatných účastníkov združenia.

Poskytnuté majetkové hodnoty alebo iné veci sú v spoluvlastníctve všetkých účastníkov združenia v pomere k ich výške, pričom každý účastník má právo presvedčiť sa o hospodárskom stave združenia. Zo záväzkov voči tretím osobám sú účastníci zaviazaní spoločne a nerozdielne. Každý účastník môže zo združenia vystúpiť, nie však v nevhodnej dobe a na ujmu ostatných účastníkov združenia. Z vážnych dôvodov (napr. zánik oprávnenia prevádzkovať živnostenské podnikanie, zrušenie právnickej osoby s likvidáciou či vyhlásenie konkurzu na majetok účastníka združenia) však môže zo združenia vystúpiť kedykoľvek, a to aj keď bola dohodnutá výpovedná lehota.

## Referencie

## Externé odkazy
* Judikatúra k združeniu podľa § 829 Občianskeho zákonníka

Kategória:Právo
The Mothers of Invention

náhľad|Skupina v auguste 1971
**The Mothers of Invention** bola americká, kalifornská hudobná skupina vystupujúca v 60. a 70. rokoch 20. storočia (1964 – 1969, 1970 – 1971, 1973 – 1975), ktorej frontmanom bol Frank Zappa.

Začínala pod menom **The Soul Giants** ako R&B kapela v zložení: Ray Collins, David Coronado, Ray Hunt, Roy Estrada a Jimmy Carl Black. Collins ponúkol Zappovi miesto gitaristu v kapele, pričom Zappa presvedčil jej ostatných členov, aby sa zamerali na pôvodnú tvorbu, čo malo zvýšiť ich šance na zisk kontraktu s hudobným vydavateľstvom. Pôvodný líder kapely Coronado sa obával, že prechod na pôvodnú tvorbu zníži ich šancu na zákazky a preto skupinu opustil. Následne Zappa prebral jeho pozíciu. Na deň matiek 9. mája 1965 kapela zmenila názov na **The Mothers**.

Po počiatočných ťažkostiach dosiahla kapela značnú popularitu aj komerčný úspech. Do širšieho povedomia vstúpila na kalifornskej undergroundovej scéne. V roku 1966 jej producent Tom Wilson ponúkol zmluvu s vydavateľstvom Verve Records, v ktorom kapela vydala album *Freak Out!*. Kvôli požiadavke vydavateľa sa názov skupiny zmenil na The Mothers of Invention (keďže boli k tejto zmene donútení okolnosťami, zvolili si názov podľa anglického príslovia *necessity is the mother of invention* – „nutnosť je matkou vynálezu“). V novembri 1966 kapela do svojich radov pribrala klávesistu Dona Prestona.

Následne skupina koncertovala v New Yorku, absolvovala turné po Európe a v lete 1968 sa vrátila do Los Angeles. V tomto období vydala kriticky uznávané albumy *Absolutely Free* (1967), *We're Only in It for the Money* (1968) a *Uncle Meat* (1969). Koncom roka 1969 Zappa kapelu rozpustil hlavne pre finančné dôvody.

V roku 1970 ju Frank Zappa znovuzaložil v zložení: Ian Underwood, Jeff Simmons, George Duke, Aynsley Dunbar and singers Mark Volman a Howard Kaylan. Obnovená kapela debutovala albumom *Chunga's Revenge* (1970), no v roku 1971 ju postihli dve nešťastia: Počas koncertu v kasíne vo švajčiarskom Montreux vypukol požiar, ktorý kapele zničil vybavenie. Následne na koncerte v Londýne fanúšik zhodil Zappu z pódia a spôsobil mu vážne zranenia, ktoré mu znemožnili koncertovať až do septembra 1972. Kapela teda zažila ďalší rozpad.

Poslednýkrát sa obnovila v roku 1973 v zložení: Frank Zappa, Ralph Humphrey, Sal Marquez, George Duke, Bruce Fowler, Tom Fowler, Ruth Underwood a Ian Underwood. V roku 1975 vydala svoj posledný album *Bongo Fury*.

## Referencie

## Zdroj

Kategória:Rockové hudobné skupiny USA
Kategória:Bluesrockové hudobné skupiny
Kategória:Experimentálnorockové hudobné skupiny
Kategória:Hudobné skupiny z 1964
Metro (dezert)

**Metro** alebo **Metro dezert** je trvanlivý cukrársky výrobok, ktorý sa začal vyrábať v roku 1974 na počesť otvorenia prvej linky C pražského metra, ku ktorému došlo 9. mája 1974, a od roku 1975 sa vyrába v Michelských pekárňach v Prahe-Michli. Jeho štyri kusy v jednom balení symbolizovali štyri vagóny v jednej súprave metra, ktoré vtedy v pražskom metre jazdili. Okrem klasickej podoby sa vyrába aj s ďalšími príchuťami: jahoda, citrón, škorica a vaječný likér, predtým tiež: pomaranč, kokos, kakao, perník a mäta.

## Referencie

## Externé odkazy
* Metro Dezert (po česky)
* METRO dezert – oslava české podzemní dráhy (po česky)

Kategória:Sladkosti
Yellow Submarine (album)

***Yellow Submarine*** je ôsmy štúdiový album britskej rockovej skupiny the Beatles vydaný v roku 1969. Vydaný bol ako soundtrack k rovnomennému animovanému filmu z júla 1968.

Na albume sa nachádza iba štvorica nových Beatles piesní, okrem toho do albumu boli zahrnuté aj piesne Yellow Submarine a All You Need Is Love, ktoré boli kapelou vydané už v minulosti. Celú druhú stranu tvoria orchestrálne skladby producenta  Georga Martina. Oproti predchádzajúcim albumom bol *Yellow Submarine* kritikmi videný ako neúspech.

## Pozadie
Album bol nahratý hlavne pre zmluvné podmienky s americkým filmovým štúdiom United Artists, s ktorým mala kapela dohodnuté vydanie troch filmov. I keď tri filmy už vydaté boli, štúdiu sa nepáčil film Help, takže bolo dohodnuté, že sa pripraví nový film, tentokrát animovaný. Beatles prejavili pre nahrávanie minimálny entuziazmus, čo sa odrazilo na tom, že pre album boli nahrané iba tri nové skladby (*All Together Now*, *It's All Too Much* a *Hey Bulldog*). Harrisonova pieseň Only a Northern Song, ktorá bola nahraná počas nahrávania Sgt. Pepper’s Lonely Hearts Club Band vo februári 1967, bola tiež použitá. Toto boli všetky doposiaľ nevydané skladby, ktoré sa na albume nachádzajú. Medzi 22. a 23. októbrom 1968 producent kapely George Martin spolu so štyridsaťjedenčlenným orchestrom nahral sedem orchestrálnych skladieb, ktoré sa objavujú na druhej strane albumu.

## Zoznam skladieb

## Nahrávanie albumu
;The Beatles
* John Lennon&nbsp;– spev a vokály, gitara, harmonika, klavír, ukulele, bendžo, čembalo
* Paul McCartney&nbsp;– spev a vokály, basová gitara, akustická gitara, trúbka
* George Harrison&nbsp;– spev a vokály, akustická gitara, sólová gitara, Hammond organ, husle
* Ringo Starr&nbsp;– bicie nástroje, perkusie

;Produkcia
* George Martin&nbsp;– klavír (All You Need Is Love), orchestrálny aranžmán

## Referencie

Kategória:Albumy The Beatles
Kategória:Hudobné albumy z 1969
Na II. programe sna

***Na II. programe sna*** je spoločný štúdiový album Pavla Hammela, Marián Varga a českého rockového gitaristu Radima Hladíka. Tento album v roku 1977 vydalo hudobné vydavateľstvo Opus. 

Art rockový album *Na II. programe sna* je výsledkom druhej „postzvonkovej“ spolupráce Mariána Vargu a Pavla Hammela. Okrem vtedajšej zostavy kapely Collegium Musicum bol v štúdiu český gitarista Radim Hladík, ktorý je oproti predošlom projektu, albumu *[[Zelená pošta]]*, tentoraz uvedený aj na obale. Album nahrávali traja bubeníci (Dušan Hájek, Pavol Kozma a Peter Szapu), na klavíri v štúdiu nahrával aj Fedor Letňan a na gitaru v štyroch skladbách hral aj niekdajší člen kapely Gattch, Tomáš Rédey.

Podľa Hammelovho vyjadrenia na obale albumu, mal byť tento album vedomým pokračovaním *Zelenej pošty*. Podľa jeho názoru vznikli osobité nahrávky, ktoré nenadväzovali na kapelu Prúdy a ani na Collegium Musicum. *Na II. programe sna* je podľa slov v knihe Mariána Jaslovského v knihe *Collegium Musicum* „album, ktorý si stále zachováva svoju sviežosť a energiu bez kompromisov.“ Texty pre album napísal Kamil Peteraj, o hudobné kompozície sa takmer zhodnou mierou postarali Pavol Hammel s Mariánom Vargom. Medzi známe skladby patrí napríklad „Papageno z Novej vsi“, no najvýraznejšia je nahrávka „Ľalia poľná“, ktorú Pavol Hammel spolu so zborom zaspieval aj na poslednej rozlúčke s Mariánom Vargom.

## Zoznam skladieb

## Výroba albumu
* Pavol Hammel – spev, akustická gitara, vokály
* Marián Varga - organ, klavír, syntetizátor
* Radim Hladík - elektrická a akustická gitara
* Ivan Belák - basová gitara
* Tomáš Rédey - elektrická gitara (8-10)
* Dušan Hájek - bicie nástroje (2, 4, 7, 9)
* Pavol Kozma - bicie nástroje (1, 5, 12)
* Peter Szapu - bicie nástroje (3, 10, 11)
* Miešaný Zbor "Vivat"* (3, 6, 7, 8, 10-13):
** Dežo Ursiny
** Ivan Minárik
** Laco Lučenič
** Miroslav Žbirka
** Pavol Hammel
* Fedor Letňan - elektrický klavír (8), vokály (7)
* Juraj Lehotský - trúbka (10)
* Sláčikové Kvarteto J. Bílinka (2)
* Revival Jazz Band (13)
;Produkcia
* Kamil Peteraj, Marián Varga, Pavol Hammel, Radim Hladík - sprievodný text na obale
* Tibor Borský - fotografie
* Alexander Bugan, Zdena Vojtková - dizajn obalu

## Referencie

Kategória:Hudobné albumy z 1977
Kategória:Albumy Pavla Hammela
Kategória:Albumy Mariána Vargu
Kategória:Albumy Radima Hladíka
Kamenčie

**Kamenčie** () je vrch v pohorí Branisko. Leží nad Hrišovcami, približne  severne od Krompách. 

## Poloha
Nachádza sa v južnej časti Braniska, v geomorfologickom podcelku Sľubica. Leží v Košickom kraji, v okrese Gelnica a na katastrálnom území obce Hrišovce. Najbližšími sídlami sú na južnom úpätí situované Hrišovce, západne ležia Vojkovce a Kaľava, južne Krompachy a Kluknava a východným smerom Víťaz a Široké.

## Opis
Kamenčie leží v najjužnejšej časti hlavného hrebeňa, vedúceho zo sedla Branisko južným smerom cez Suchý hrb (), Sľubicu () a Zadný Moravec (). Severne sa nachádza Zvolanská () a Brezová (), západne Zadný () a Predný Moravec (), južne Svibík () a Gavart () a východne Koľvek () a Zimná hora (). Masív patrí do povodia Hornádu, kde vodu zo západnej časti odvádza potok Slatvinka, zo zvyšku potok Zlatník. Na vrchol nevedie značený turistický chodník.

## Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou a nižšou vegetáciou je možné pozorovať okolité vrchy Braniska, pri priaznivých podmienkach tiež Slovenský raj, Volovské vrchy, Čiernu horu, Šarišskú vrchovinu, Slanské vrchy a Čergov.

## Prístup
Na vrchol nevedie značená turistická trasa, preto prístup je možný lesnými cestami a chodníkmi z okolitých sídiel, príp. hrebeňom zo sedla Predky.

## Referencie

## Pozri aj
* Sľubica (geomorfologický podcelok)
* Branisko
* Zoznam vrcholov v Branisku

## Externé odkazy
* Poloha na turistickej mape

Kategória:Vrchy v Branisku
Kategória:Vrchy pod 1000 metrov na Slovensku
Kategória:Vrchy v okrese Gelnica
Kategória:Hrišovce
Slavomír Verčimák

Generálmajor Ing. **Slavomír Verčimák** (* 20. október 1971, Prešov) je slovenský generál Generálneho štábu OS SR Zástupca náčelníka Generálneho štábu OS SR – náčelník štábu  

## Životopis
Od 1. februára 2021 do 29. júna 2022 bol veliteľom 2. mechanizovanej brigády

### Generálska hodnosť
Vymenovanie plk. S. Verčimáka do prvej generálskej hodnosti schválila vláda SR 8. septembra 2021. Do hodnosti ho vymenovala prezidentka Zuzana Čaputová 19. októbra 2021. 13. decembra 2024 ho do hodnosti generálmajor povýšil prezident Peter Pellegrini.

## Referencie

Kategória:Slovenskí generáli
Kategória:Velitelia 2. mechanizovanej brigády
Kategória:Príslušníci Ozbrojených síl Slovenskej republiky
Kategória:Osobnosti z Prešova
Politik (rozlišovacia stránka)

**Politik** môže byť:
* osoba, ktorá sa aktívne zaoberá politikou, pozri politik
* nemecky písaný český denník vychádzajúci v rokoch 18621907, pozri ''Politik'' (noviny)
* americký dramaticko-komediálny seriál z rokov 20192020, pozri ''Politik'' (seriál)

## Pozri aj
* politika
* štátnik
Rajtopíky (vrch v Branisku)

**Rajtopíky** () je vrch v pohorí Branisko. Leží nad Dúbravou, približne  východne od Spišského Podhradia. 

## Poloha
Nachádza sa v strednej časti Braniska, v geomorfologickom podcelku Sľubica. Leží v Prešovskom kraji, v okrese Levoča a na katastrálnom území obce Dúbrava a Harakovce. Najbližšími sídlami sú na západnom úpätí ležiace obce Dúbrava, Harakovce a Korytné, východným smerom sa nachádza Široké a Víťaz.

## Opis
Rajtopíky ležia v hlavnom hrebeni, vedúcom zo sedla Branisko južným smerom na Sľubicu (). Východným smerom sa nachádza Brezová () a Zvolanská (), severným Patria (), Smrekovica () a Rudník (), západným Chochol (), Spišský hradný vrch () so Spišským hradom a Dreveník () a južným je sedlom Humence oddelený Suchý hrb (), no tiež Sľubica () a Zadný Moravec (). Masív patrí do povodia rieky Hornád, kde vodu z východnej časti hrebeňa odvádza riečka Svinka a zo západnej potok Žehrica. Vrcholom prechádza hrebeňový značený turistický chodník a v okolí sa nachádza viacero jaskýň a skalných útvarov. Západné svahy patria do národnej prírodnej rezervácie Rajtopíky. 

### Výhľady
Vrchol pokrýva súvislý lesný porast, ktorý neumožňuje rozhľad. V masíve sú však skalné útvary a lokality, odkiaľ možno pozorovať Hornádsku kotlinu, no tiež okolité vrcholy Braniska a pri priaznivých podmienkach tiež Levočské vrchy, Vysoké a Belianske Tatry, východnú časť Nízkych Tatier, Slovenský raj, Volovské vrchy, Čiernu horu, Slanské vrchy a Šarišskú vrchovinu.

## Prístup
* po  zelenej značke po hrebeni:
** od severu z priesmyku Branisko cez Rudník ()
** od juhu z Vojkoviec cez Sľubicu a sedlo Humence
* po  modrej značke z Dúbravy cez sedlo Humence
* po  žltej značke zo Slatviny cez Sľubicu

## Referencie

## Pozri aj
* Národná prírodná rezervácia Rajtopíky
* Sľubica (geomorfologický podcelok)
* Branisko
* Zoznam vrcholov v Branisku

## Externé odkazy
* Poloha na turistickej mape

Kategória:Vrchy v Branisku
Kategória:Tisícovky na Slovensku
Kategória:Vrchy v okrese Levoča
Kategória:Dúbrava (okres Levoča)
Kategória:Harakovce
Stretnutie s tichom

***Stretnutie s tichom*** je spoločný štúdiový album Pavla Hammela a skupiny Prúdy. Tento album v roku 1977 vydalo hudobné vydavateľstvo Opus. 

V reedíci albumu na CD z roku 1998 k pôvodným dvanástim skladbám pribudlo sedem bonusov. Nakoľko stabilné hudobné teleso, ktoré sa nazývalo skupina Prúdy svoju činnosť ukončilo už v roku 1974 a skupina sa do trvalej zostavy vlastne nikdy neobnovila, každý z albumov nahrávalo variabilné združenie hudobníkov. Tak sa stalo, že okrem Jána Lauka sa pri nahrávaní tohto albumu stretla vtedajšia zostava skupiny Fermáta, ktorá mala vtedy úspechy so svojím aktuálnym albumom ''Pieseň z hôľ''. Túto zostavu ešte doplnil saxofónista Dušan Húščava a hráč na Melotrón, Karol Slavkovský. Bonusy na albume z roku 1998 sú tiež výsledkom inej zostavy skupiny Prúdy, ktorá, nakoľko v období ich nahrávania bol Pavol Hammel na Základnej vojenskej službe, vlastne celá pozostávala z členov vtedajšej kapely Modus. Tieto Prúdy sprevádzali Pavla Hammela aj na Bratislavskej lýre 1975 (so skladbou „Rok 2000“) a nahrali s ním aj tri single.

## Zoznam skladieb

## Výroba albumu
* Pavol Hammel – akustická gitara, spev, fujara (9)
; Skupina Prúdy
* František Griglák – gitary (1–12)
* Tomáš Berka – – elektrický klavír (1–12)
* Ján Lauko – klavír, syntetizátor (1–12)
* Karol Slavkovský – melotrón (1–12)
* Dušan Húščava – tenor saxofón (1–12)
* Anton Jaro – basová gitara (1–12)
* Cyril Zeleňák – bicie nástroje
* František Griglák, František Šupín, Remo Klačanský, Vladimír Kapitán – vokály (1–12)
; Bonusové nahrávky
* Tomáš Rédey – elektrická gitara (13–19)
* Ján Lehotský – klávesové nástroje (13–19)
* Ladislav Lučenič – basová gitara (13–19)
* Festivalový orchester diriguje – Jozef Votruba (13)
;Produkcia
* Ing. Juraj Filo – zvuková réžia
* Ján Lauko – hudobná réžia
* Milan Vašica – zodpovedný redaktor
* Alexander Soldán – remstering (1998)
* Peter Pišťanek – text na obale
* Alexander Bugan – pôvodný obal
* Opal s.r.o. – litografie
* Peter Sedlák – dizajn

## Referencie

Kategória:Hudobné albumy z 1979
Kategória:Albumy Pavla Hammela
Kategória:Albumy skupiny Prúdy
Dráč

**Dráč** () je rod z čeľade dráčovité (Berberidaceae). 

V niektorých systémoch zahŕňa aj to, čo sa inde klasifikuje ako samostatný rod mahónia (*Mahonia*, vrátane *Alloberberis*) - pozri aj Systematiku v článku dráčovité. Vrátane rodu mahónia rod dráč zahŕňa okolo 610 druhov

Najrozšírenejší európsky a na Slovensku jediný pôvodný zástupca tohto rodu je dráč obyčajný (*Berberis vulgaris*), drevina slnných teplých strání a pastvísk, ker s tŕňovitými konárikmi a tvrdým žltým drevom.

## Etymológia
Latinský názov rodu (*Berberis*) pochádza zo stredovekej latinčiny  (*barbaris*, *berberis*); pôvod tohto stredolatinského slova je neznámy. Ako možný zdroj sa uvádza aj starý názov severnej Afriky – Berberské pobrežie.   

## Opis
Do rodu dráč patria opadavé a vždyzelené kry alebo nízke stromy, s jednoduchými alebo zloženými, opadavými alebo neopadavými listami, striedavého postavenia a niekedy s prílistkami. Kvety sú jednotlivé alebo v strapcových súkvetiach, pravidelné a obojpohlavné. Kvetný obal je v dvoch až štyroch kruhoch. Tyčinky sú obyčajne v dvoch kruhoch, sú citlivé na dotyk (dráždivé). Ich peľnice sa otvárajú dvomi viečkami alebo chlopňami. Gyneceum je jednoplodolistové. Plodom je bobuľa alebo tobolka.

Pôvodný európsky zástupca dráč obyčajný, je ker s tŕňovitými konárikmi. Nad tŕňmi listového pôvodu vyrastajú zo skrátených konárikov (brachyblastov) obráteno vajcovité listy. Plodom je jedlá červená bobuľa kyslej chuti. Žlté drevo dráčov je spôsobené žltým farbivom, ktoré sa používalo na farbenie kože, a alkaloid berberín.  Drevo je veľmi tvrdé a kvalitné. Dráč Júliin (*Berberis juliane*) je na Slovensku len pestovaný. Má tmavo zelené, kožovité listy a modré bobule. Mahónia cezmínolistá (*Berberis aquifolium*), ktorá pochádza zo Severnej Ameriky, sa na Slovensku pestuje ako okrasná drevina. Dráče zvyčajne opeľuje hmyz ale sú tiež samoopelivé, takže výdatnú produkciu plodov môžu mať aj izolované jedince.

## Vybrané druhy
### Európsky druh
*dráč obyčajný  (*Berberis vulgaris*)

### Mimoeurópske druhy pestované v Európe
*dráč Júliin  (*Berberis juliane*)
*dráč Thunbergov  (*Berberis thunbergii*)
*mahónia cezmínolistá/dráč cezmínolistý  (*Mahonia aquifolium*/*Berberis aquifolium*)  

### Ohrozené druhy
Ohrozené (EN) a kriticky ohrozené druhy (CR) podľa IUCN:
**[[Berberis carupensis]]* (CR)
**[[Berberis karkaralensis]]* (CR)
**[[Berberis maderensis]]* (CR)  
**[[Berberis nilghiriensis]]* (CR)
**[[Berberis uribei]]* (CR)
**[[Berberis bicolor]]* (EN)
**[[Berberis cuatrecasasii]]* (EN)
**[[Berberis iteophylla]]* (EN)
**[[Berberis meollacensis]]* (EN)
**[[Berberis sumapazana]]* (EN)
**[[Mahonia tenuifolia]]*/*[[Berberis tenuifolia]]* (EN)

## Referencie

## Iné projekty

Kategória:Kry
Kategória:Dráčovité
Slovenská florbalová extraliga mužov 2022/23

**Slovenská florbalová extraliga mužov** v sezóne **2022/23** bol 22. ročník extraligy mužov, najvyššej florbalovej súťaže mužov na Slovensku, ktorú organizuje Slovenský zväz florbalu (SZFB). Počas play-off bola mediálne známa ako *Fortuna florbalová extraliga*. Súťaže sa zúčastnilo 12 družstiev.

## Systém súťaže
Systém sa oproti minulej sezóne zmenil len o pridanie playdown série. Po základnej časti, v ktorej odohrá každý s každým zápasy jedenkrát doma a vonku, bude nasledovať play-off ôsmich najvyššie umiestnených družstiev. Play-off, sa rovnako ako playdown, hrá na 3 víťazné zápasy, z ktorých sa prvé 2 a prípadný 5. zápas odohrajú na ihrisku lepšie umiestneného tímu po základnej časti. V štvrťfinále si družstvá na 1., 2. a 3. priečke po základnej časti postupne vyberajú súperov z tímov na 5. až 8. mieste. V semifinále si najlepšie umiestnený tím po základnej časti vyberá súpera z dvoch najhoršie umiestených tímov po základnej časti. Play-off o 3. miesto sa tradične nehrá, o bronzových medailách rozhoduje lepšie umiestnenie porazených semifinalistov v základnej časti. Tímy na 10. a 11. priečke odhrajú playdown sériu a porazený tím odohrá baráž proti porazenému finalistovi 1. ligy. Tím na 12. mieste priamo zostupuje.

## Účastníci
Súťaže sa zúčastnilo 12 družstiev.

## Základná časť

## Play-off

### Pavúk

### Štvrťfinále
'''1. FBC Florbal Trenčín''' – Exel Snipers Bratislava **3**:0 (**11**:5, **15**:3, **12**:0)

FBK AS Trenčín – '''ŠK Lido Prírodovedec Bratislava''' 1:**3** (6:**7**, **2**:1sn, 2:**3**, 4:**7**)

'''FK Florko Košice''' – FBK Nižná **3**:2 (**9**:3, **8**:5, 4:**6**, 2:**10**, **9**:4)

FBC Grasshoppers AC UNIZA Žilina – '''Tsunami Záhorská Bystrica''' 1:**3** (4:**5**pp, **6**:5pp, 0:**2**, 5:**7**)

### Semifinále
'''1. FBC Florbal Trenčín''' – ŠK Lido Prírodovedec Bratislava **3**:0 (**10**:4, **8**:4, **8**:2)

FK Florko Košice – '''Tsunami Záhorská Bystrica''' 1:**3** (3:**4**, **6**:3, 3:**8**, 2:**3**)

### Finále
'''1. FBC Florbal Trenčín''' – Tsunami Záhorská Bystrica **3**:0 (**4**:2, **6**:2, **6**:5)

## Playdown
Playdown séria sa odohrala medzi 10. a 11. družstvom po základnej časti. Séria sa hrala na tri víťazné zápasy. 1., 2. a prípadný rozhodujúci 5. zápas sa hrajú v hale družstva, ktoré skončilo po základnej časti na 10. mieste.

TEMPISH CAPITOL Floorball Club – '''FBC alkoholonline.sk Prešov''' 2:**3** (**7**:6pp, 6:**8**, **6**:3, 6:**10**, 4:**5**pp)

Tím FBC alkoholonline.sk Prešov sa udržal v extralige. Tím TEMPISH CAPITOL Floorball Club odohrá baráž proti porazenému finalistovi prvej ligy.

## Konečné umiestnenie

## Baráž o udržanie
Porazený tím playdown série TEMPISH CAPITOL Floorball Club sa v baráži stretol s porazeným finalistom prvej ligy FBK RAptORs. Séria sa hrala na tri víťazné zápasy. 1., 2., prípadný rozhodujúci 5. zápas sa hrajú v hale extraligového tímu.

'''TEMPISH CAPITOL Floorball Club''' – FBK RAptORs **3**:1 (**8**:4, **3**:2sn, 4:**7**, **7**:2)

Tím TEMPISH CAPITOL Floorball Club sa udržal v extralige. 

## Referencie


Kategória:Slovenská florbalová extraliga mužov
Antiochos (sochár)

náhľad|Aténa Parthenos (inv. č. 8622), Museo Nazionale Romano, Palazzo Altemps, Rím
**Antiochos** () bol grécky sochár v 1. stor. pred Kr.
 
Antiochos, grécky sochár (neskorej atickej školy) z Atén, bol činný pravdepodobne v 1. polovici 1. stor. pred Kr. Od starovekých autorov nemáme o ňom správy. Z diel Antiocha sa zachovala jeho menom signovaná socha bohyne Atény Parthenos umiestnená v *Museo Nazionale Romano* (Národné rímske múzeum) v Ríme pod evid. číslom 8622.

Socha pochádza zo slávnej zbierky starožitností umiestnenej v budove Villa Ludovisi v Ríme, ktorú v 17. storočí založil rímsky kardinál Ludovico Ludovisi, synovec pápeža Gregora XV. (bol to znalec umenia).  Po nalezení ju v 17. stor. značne poškodenú zrekonštruovali.
 
Táto socha je podobná soche Atény Parthenos od Feidia (zrejme jej kópia z modelu staršej atickej školy ), je zhotovená z pentelického mramoru (pentelický mramor pochádza z gréckeho pohoria Pentelikon v Atike). Vysoká je 2,35 m, chýbajú jej všetky atribúty bohyne Atény (napr. sova – symbol múdrosti, oštep, ktorý mala v ľavej ruke, eagis – malý štít, ktorý zobrazuje hlavu Medúzy). Signatúra (fragmentárna) umelca je umiestnená v záhybe (drapérii) dolnej časti jej chitónu.
*Hranaté zátvorky v starogréckom texte dopĺňajú medzery (lacunae) a označujú písmená, ktoré sú nečitateľné alebo úplne stratené.*

## Referencie a bibliografia

 
## Iné projekty

 
Kategória:Sochári starovekého Grécka
Let It Bleed (album)

**Let It Bleed** je ôsmy britský a desiaty americký štúdiový album britskej rockovej skupiny the Rolling Stones vydaný 28. novembra 1969. Album bol komerčne úspešný aj v Európe, aj v Amerike a kritikmi je pokladaný za jedno z najlepších diel kapely.

## Pozadie
Nahrávanie albumu sprevádzali ťažkosti súvisiace hlavne so zakladajúcim členom kapely Brianom Jonesom, ktorý bol v tom čase závislý od drog a nebol schopný byť prítomný počas väčšiny nahrávania. Toto nakoniec vyústilo v jeho vyhodenie zo skupiny a ako jeho náhrada bol do kapely prijatý gitarista Mick Taylor. Menej než mesiac po jeho vyhodení Jones umrel.

Žánrovo môžeme na albume vidieť veľkú inšpiráciu z americkej blues a country hudby. Toto je evidentné hlavne na skladbách „Midnight Rambler“, „You Got the Silver“ a „Country Honk“. Na albume sa nachádza aj cover klasickej bluesovej piesne „Love in Vain“ od Roberta Johnsona. Inšpiráciu si kapela brala aj z gospelu, čo sa najviac odzrkadľuje na skladbách „Gimme Shelter“ a „You Can't Always Get What You Want“.

## Zoznam skladieb
Autormi všetkých skladieb sú Mick Jagger a Keith Richards okrem „Love in Vain“, ktorej autorom je Robert Johnson.

## Výroba albumu
;The Rolling Stones
* Mick Jagger – spev a vokály, akustická gitara, harmonika
* Keith Richards – elektrická gitara, akustická gitara, basová gitara, slide gitara, vokály
* Brian Jones – congo, autoharfa
* Bill Wyman – basová gitara, autoharfa, vibrafón
* Charlie Watts – bicie
* Mick Taylor – slide gitara, elektrická gitara
;hostia
*Ian Stewart – klavír 
*Nicky Hopkins – klavír , organ 
*Byron Berline – husle 
*Merry Clayton – vokály 
*Ry Cooder – mandolína 
*Bobby Keys – tenorový saxofón 
*Jimmy Miller – bicie , tamburína 
*Leon Russell – klavír 
*Jack Nitzsche – zborový aranžmán 
*Al Kooper – klavír, lesný roh, organ 
*Merry Clayton – sprievodné vokály 
*Nanette Workman – sprievodné vokály 
*Doris Troy – sprievodné vokály 
*Madeline Bell – sprievodné vokály 
*Rocky Dijon – bicie 
*The London Bach Choir – vokály 

## Rebríčky

## Referencie

Kategória:Albumy The Rolling Stones
Kategória:Hudobné albumy z 1969